Նաեւ՝ մամուլը. մամուլը խի՛ստ կարեւոր է: Մամուլը պէտք է քանդէ քաղքենիութեան պատը: Երեւանի մէջ, դուք ալ տեսած էք, ապարանքներ կը շինուին: Ի՞նչ փաստելու համար, երբ ժողովուրդը բնակելիք տեղ չունի: Անոր տեղը թող գործ ստեղծեն. կը յուսան, որ դուրսէն եկողը գործ պիտի ստեղծէ: Ո՛չ, տեղացին է, որ գործ պիտի ստեղծէ: Այսօր Հայաստանի մէջ մեծ կարելիութիւն ունեցող մարդիկ կան, եւ այդ մարդիկը կարելի է սիրաշահիլ, խօսիլ անոնց հետ, դիւրութիւններ ընծայել: Բայց հիմնական է, որ Սփիւռքը ի՛նք համոզուի: Սփիւռքի ղեկավարութիւնը ի՛նք պիտի համոզուի, որ հայրենադարձութիւնը իր քաղաքականութեան էական մասն է: Այսօր այդպէս չենք մտածեր, եւ ասիկա մեծ յանցանք է: